Everton FC
Vuonna 1878 perustettu seura sai alkuperäisen nimensä St. Domingo FC St. Domingo Sunday Schoolin seurakunnan mukaan. Seuran perustamisen tarkoitus oli saada lapsille talviharrastus, sillä alueen päälajia krikettiä ei voinut pelata talvella. Seuraavana vuonna seurassa pelasi seurakunnan ulkopuolisia henkilöitä niin paljon, että seuran nimi päätettiin muuttaa Everton Football Clubiksi.
Hibernian FC
Seuran perustivat vuonna elokuussa 1875 Cowgatessa sijainneen roomalaiskatolisen kirkon jäsenet. Seura oli ensimmäinen suurseura Skotlannissa, jonka jäsenistö koostui irlantilaisista katolisissa. Seuran nimi viittaa myös irlantilaisjuuriin – "Hibernia" on latinankielinen nimi Irlannille. Seuran esimerkkiä mukaellen syntyivät myöhemmin "Dundee Hibernian" (nyk. Dundee United) sekä glasgow'lainen Celtic. Nykyään uskonto ei ole enää pääasiallinen yhdistävä tekijä seuran kannattajapohjassa, vaan tärkeämpänä pidetään maantieteellistä sijaintia, Hibernian on erityisesti profiloitunut itäisen Edinburghin joukkueeksi, kun taas vastaavasti verivihollinen, enemmän protestanttien seurana pidetty Hearts on kaupungin länsi- ja eteläosien suosiossa.